section_heading: Životopis
paragraph_text: Rodio se je u staroj graničarskoj obitelji 1840. godine. Obitelj mu je bila na uglednom glasu u vojnim krugovima, jer ju je carica Marija Terezija za vojničke zasluge u borbama protiv Osmanlija nagradila plemićkim statusom.(nepotpisano): [http://www.brodportal.hr/m/clanak/atraktivni-hipodrom-na-vijusu-10379 Atraktivni hipodrom na Vijušu. Dogodilo se na današnji dan 17. listopada], SBportal, 17. listopada (nedatirana godina). Pristupljeno 11. lipnja 2016. Naslov su dobili 1773. godine.Đuro Körbler: DiZbi.- Digitalna zbirka HAZU Ljetopis : Marko pl. Czerliem : [nekrolog], str. 143. Pristupljeno 11. lipnja 2016. Djed Stjepan Horvatović bio je austrijski časnik koji je bio poručnik petrovaradinske graničarske pukovnije. Otac Stjepan Crljen bio je austrijski časnik, koji je umro u Novoj Gradišci u činu natporučnika u miru 1896. godine. Markova mati Marija r. Horvatović je iz ugledne obitelji koja je dala visoke vojne časnike. Markov ujak Đuro Horvatović pristupio je srpskoj vojsci u kojoj je došao do čina generala te je umro u Beogradu 1895. godine.